কম্পাস
দিগদর্শী বা কম্পাস (ইংরেজি: Compass) নৌপথে অথবা জরীপ কার্যে ব্যবহৃত প্রধান উপকরণ বা যন্ত্রাংশ যা কাঠামো নির্দেশক হিসেবে চৌম্বকীয় দণ্ডের সাহায্যে দিক নির্দেশনা করে। উত্তর, দক্ষিণ, পূর্ব এবং পশ্চিম - এ চারটি মৌলিক দিক কম্পাসে উল্লেখ থাকে। এছাড়াও অন্যান্য দিকগুলোও সংক্ষিপ্ত আকারে এতে চিহ্নিত থাকতে পারে। গোলাকৃতি কাঠামোর ব্যাসার্ধটি কম্পাস রোজ নামে পরিচিত। যখন এটি সমান্তরালে রাখা হয়, তখন এর কাটা সর্বদাই উত্তর দিককে নির্দেশনা দিয়ে থাকে। কৌণিকভাবে উত্তরকে ০ (শূন্য), পূর্বকে ৯০, দক্ষিণকে ১৮০ এবং পশ্চিমকে ২৭০ ডিগ্রীরূপে প্রকাশ করা হয়। এর সাহায্যে ব্যক্তি ভূ-ত্বকে সঠিক দিক-নির্দেশনার মাধ্যমে কাঙ্ক্ষিত লক্ষ্যস্থল খুঁজে পায়। চৌম্বক অথবা ঘূর্ণায়মান নীতিমালার সাহায্যে এ যন্ত্রের সাহায্যে পরিচালিত হয় কিংবা সূর্য অথবা তারার মাধ্যমেও দিক-নির্দেশনা প্রদান করা হয়। সাগর-মহাসাগরের জাহাজ চলাচলে এবং মরুভূমিতে কিংবা অন্যকোন গুরুত্বপূর্ণ স্থাপনা নির্দেশনায় এর জুরি মেলা ভার।